EkBass/fiwiki-20250220-pages-articles huggingface dataset:
Interaktio (ainejärjestö)

Tampereen yliopiston Yhteiskuntatutkimuksen opiskelijat - Interaktio Ry on Tampereen Yliopiston Yhteiskuntatieteiden tiedekunnan alainen Yhteiskuntatutkimuksen tutkinto-opiskelijoiden etujärjestö. Interaktio Ry tarjoaa jäsenilleen tapahtumia, toimintaa ja edunvalvontaa. Interaktio Ry on osa Tampereen yliopiston yhteiskuntatieteiden tiedekunnan kattoainejärjestöä YTY Ry:tä. == Historia == Interaktio Ry perustettiin vuonna 1965. Interaktio on aikoinaan koostunut sosiologian, sosiaalipsykologian ja sosiaaliantropologian opiskelijoista, mutta vuonna 2011 sosiaalipolitiikan opiskelijat liittyivät osaksi interaktiota ja syksyllä 2012 vanhat pääaineet yhdistettiin sosiaalitieteiden tutkinto-ohjelmaksi. Vuonna 2014 sukupuolentutkimuksen ainejärjestö Vattu vaihtoi statuksensa harrasteyhdistykseksi, ja muutoksen myötä sukupuolentutkimuksen opiskelijat kuuluvat myös Interaktion piiriin. Vuonna 2015 sosiaalitieteiden alle yhdistyivät myös nuorisotyön ja -tutkimuksen opetussuunnat. Lisäksi tutkinto- ohjelman nimi koki muutoksia kesällä 2016, kun 1.8.2016 tutkinto-ohjelman nimi muuttui sosiaalitieteiden tutkinto-ohjelmasta yhteiskuntatutkimuksen tutkinto- ohjelmaksi. Syyskokouksessa 2015 Interaktio ry:n uudeksi viralliseksi nimeksi hyväksyttiin Tampereen yliopiston sosiaalitieteiden/yhteiskuntatutkimuksen opiskelijoiden aineyhdistys Interaktio ry. Nykyään Interaktio ry on siis Tampereen yliopiston yhteiskuntatutkimuksen opiskelijoiden ainejärjestö. == Arvot == Interaktion tärkeimpiä arvoja ovat saavutettavuus, turvallisemman ja syrjinnästä vapaan tilan periaatteet, hyvinvointi, avoimuus, vaikuttavuus, moninaisuuden ja yhteisöllisyyden edistäminen sekä ekologisuus ja eettisyys. Nämä arvot ohjaavat yhdistyksen toimintaa. == Kulttuuri == Interaktion haalarit ovat väriltään turkoosit. Interaktio julkaisee ainejärjestölehteä, joka on nimeltään Discursus. Interaktiolla on jokavuotisia perinnetapahtumia, esimerkiksi Hei Taas! - ja Hei Hei! -bileet lukukausien alkuun ja päätteeksi, sekä Nollausbileet ja Poikkitieteelliset Beer Pong -turnaukset. ==Aiheesta muualla== *Interaktio Ry:n nettisivut Luokka:Suomalaiset ainejärjestöt ja killat Luokka:Tampereen yliopisto
Ravintola Meiccu

Ravintola Meiccu on Helsingin Meilahdessa Kuusitien ja Pihlajatien risteyksessä toimiva kulttuurihistoriallisesti arvokas ravintola. Ravintolasali on Helsingin rautatieasemaa vastapäätä toimivan Hotelli Vaakunan sisarteos. Hotellityömaalta tuotiin muun muassa paneelit ja Paavo Tynellin valaisimet. Marraskuussa 2023 ravintola kertoi, että se myy talousvaikeuksissaan huippuarvokkaat designvalaisimensa huutokaupalla. Vuonna 1946 avattu ravintola on tunnettu myös nimillä HOK:n ravintola n:ro 11, Kuusihokki ja Ravintola N:o 11.Teemu Luukka, Perinteikäs ”Kuusihokki” muuttui Meicuksi Helsingin Sanomat 10.4.2019, viitattu 13.1.2023 Siitä on käytetty lisäksi lempinimiä Risuhokki ja Käpyhokki. Risuhokki tuli alkuperäisistä tuoleista, joiden narupunokset eivät kestäneet kulutusta. Taiteilijoiden, muusikoiden ja näyttelijöiden suosimaksi tulleessa ravintolassa viihtyi myös oululalaislähtöinen kirjailija Matti Hälli (1913–1988), jonka Andersson- tarinat sijoittuvat Kuusihokkiin. Tarinoiden vanha mukava Andersson on maailman kaikkien vahtimestareiden armoitettu ihanneminä. Toinen ravintolasta aiheita ammentanut kirjailija oli dekkaristi Eero Pasanen (1947–2013), jonka kuolinuutinenkin kuvitettiin Ilta-Sanomissa Kuusihokin ovelta. Ravintolan aikaa kestänyttä sisustusta hyödynsi myös Aki Kaurismäki elokuvassaan Ariel. Runsaan 75 vuoden aikana paikassa on ollut vain neljä ravintoloitsijaa: Helsingin Osuuskauppa HOK, HOK-Elanto, Juha Hellevuo ja Panu Kurkela sekä Leo- Jukka ja Eija Salosen yhtiö Pavrest Oy. Leo-Jukka Salosen isä Leo "Lexa" Salonen oli 1960-luvulla presidentti Urho Kekkosen luottokokki ja Suomen ensimmäinen televisiokokki. Lisäksi hän johti keittiötä muun muassa Motissa, Helsingin Suomalaisella Klubilla, Särkänlinnassa ja Katajanokan Kasinolla. == Lähteet == == Aiheesta muualla == * Ravintolan kotisivut Meiccu Luokka:Meilahti
Badiucao

Badiucao (; s. 1986) on kiinalainen taiteilija ja ihmisoikeusaktivisti, joka asuu Australiassa. Häntä pidetään yhtenä tunnetuimmista kiinalaisista poliittisista piirtäjistä. Badiucao on kotoisin Shanghaista. Hänen isoisänsä oli elokuvantekijä, joka joutui vainojen kohteeksi kommunistien noustua valtaan; hänet lähetettiin oikeiston vastaisen kampanjan aikana laogai- pakkotyöhön Qinghaihin, jossa hän nääntyi kuoliaaksi. Isoisän vaimo kuoli muutamaa vuotta myöhemmin kiinalaisen uudenvuoden aattona, ja Badiucaon isä jäi orvoksi. Perhesiteidensä vuoksi hän ei päässyt yliopistoon. Badiucao opiskeli lakia Itä-Kiinan poliittis- ja oikeustieteellisessä yliopistossa Shanghaissa. Nähtyään Taivaallisen rauhan aukion verilöylystä kertovan dokumenttielokuvan hän muutti vuonna 2009 Australiaan, jossa hän opiskeli ja työskenteli lastentarhanopettajana. Ensimmäisen poliittisen piirroksensa hän teki vuonna 2011 Wenzhoun junaturmasta, jossa kaksi luotijunaa törmäsi ja suistui sillalta; 40 ihmistä kuoli ja 192 loukkaantui. Badiucao hyödyntää teoksissaan satiiria sekä viittauksia populaarikulttuuriin. Hän muokkaa Kiinan kommunistiselle puolueelle tyypillistä kuvastoa tehdäkseen poliittisia kannanottoja. Badiucao toimi pitkään täysin anonyymisti varoen paljastamasta kasvojaan tai mitään, mistä hänet olisi voitu tunnistaa. Vuonna 2019 Taivaallisen rauhan aukion verilöylyn 30. vuosipäivänä australialaisella ABC- televisiokanavalla näytetyssä dokumentissa hän kuitenkin paljasti kasvonsa ensimmäistä kertaa julkisesti. == Teoksia == Vuonna 2013 Badiucao tuki Sun Yat-senin yliopiston professoria Ai Xiaomingia, joka oli julkaissut itsestään yläosattoman kuvan Twitterissä vastalauseena tapaukselle, jossa hainanilaisen koulun rehtori ja paikallinen viranomainen olivat raiskanneet kuusi koulun oppilasta. Vuonna 2016 hän julkaisi sarjan teoksia tukeakseen Sydneyn yliopistosta irtisanoutunutta opettajaa Wu Weitä, joka oli kutsunut eräitä mannerkiinalaisia opiskelijoita sioiksi. Wu oli käyttänyt sanaa tún () yleisemmän sanan zhū () sijasta. Kiinalaiset toisinajattelijat ovat omaksuneet sanan tún tarkoittamaan Kiinan kommunistisen puolueen virkailijoiden lapsia. Vuonna 2016 Kiinan asevoimia lähellä oleva tutkija Wang Weixing kritisoi Taiwanin presidentiksi valitun Tsai Ing-wenin naimattomuutta. Badiucao julkaisi teoksen, jossa hän vertasi Tsain siviilisäätyä Xi Jinpingin siviilisäätyyn. Vuonna 2016 Xi Jinpingin puhuttua Kiinan valtionomisteiselle medialle Badiucao julkaisi teoksen, jossa Xi on kuvattuna apinoiden ja käärmeiden keskellä; mandariinikiinassa äänitorvea tarkoittava sana hóushé () äännetään samalla tavalla kuin apinaa ja käärmettä tarkoittavat sanat (). Vuonna 2018 Hongkongiin suunniteltiin näyttelyä Badiucaon teoksista. Näyttely kuitenkin peruttiin ”turvallisuussyistä”. Vuonna 2019 Australian Melbournessa pidettäväksi suunniteltu keskustelu honkongilaisen muusikon ja aktivistin Denise Hon kanssa peruttiin niin ikään ”turvallisuussyistä”. == Lähteet == Luokka:Kiinalaiset kuvataiteilijat Luokka:Kiinalaiset ihmisoikeusaktivistit Luokka:Vuonna 1986 syntyneet Luokka:Elävät henkilöt
Vosne-Romanée

Vosne-Romanée on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 18 kilometriä Beaunen kaupungista koilliseen. ==Viinintuotanto== Kunta sijaitsee Côte de Nuits’n viinintuotantoalueella, ja siellä tuotetut viinit saavat käyttää Vosne-Romanée (AOC) laatumerkintää. Lisäksi kunnan alueella tuotetaan kuutta Burgundin Grand cru -viiniä, jotka ovat La Grande Rue, La Tâche, Richebourg, La Romanée, Romanée Saint-Vivant, sekä arvokkain Romanée-Conti. Vosne-Romanée on yksi etappi 60 kilometriä pitkällä Route des Grands Crus -viinitiellä. Tiedosto:Domaine de la Romanée Conti.jpg|Domaine de la Romanée Conti Tiedosto:La Tâche.jpg|La Tâche ==Lähteet== ==Aiheesta muualla== Luokka:Côte-d’Orin kunnat
Lingao

Lingao () on piirikunta Etelä-Kiinan Hainanin maakunnan pohjoisosassa. Sen väkiluku vuoden 2020 väestönlaskennassa oli 420 594, ja sen pinta-ala on 1317 km2. Wanning on jaettu 11 kuntatason alueeseen: *Lincheng () *Bolian () *Dongying () *Bohou () *Huangtong () *Duowen () *Heshe () *Nanbao () *Xinying () *Diaolou () *Jialai () == Galleria == Kuva:Cape Lingao Monument.jpg Kuva:Farm in Hainan 01.jpg == Lähteet == Luokka:Hainanin piirikunnat
Chengmai

Chengmai () on piirikunta Etelä-Kiinan Hainanin maakunnan pohjoisosassa. Sen väkiluku vuoden 2020 väestönlaskennassa oli 497 953, ja sen pinta-ala on 2068 km2. Chengmai on jaettu 11 kuntatason alueeseen: *Jinjiang () *Laocheng () *Ruixi () *Yongfa () *Jiale () *Wenru () *Zhongxing () *Renxing () *Fushan () *Qiaotou () *Dafeng () == Galleria == Tiedosto:Jinjiang Town - rooftop view.jpg Tiedosto:Fish farms in Chengmai - 01.jpg == Lähteet == Luokka:Hainanin piirikunnat
Coming Home (Sjonni's Friendsin kappale)

Coming Home on islantilaisyhtye Sjonni's Friendsin esittämä kappale, jolla he edustivat Islantia vuoden 2011 Eurovision laulukilpailussa. Alun perin islantilaismuusikko Sjonni Brinkin piti kilpailla kappaleen islanninkielisellä versiolla Aftur heim Islannin euroviisukarsintana toimineessa Söngvakeppni Sjónvarpsins 2011 -laulukilpailussa. Brink kuitenkin menehtyi sydänkohtaukseen 17. tammikuuta 2011 juuri ennen kuin hänen piti osallistua kilpailuun. Niinpä kuusi Brinkin muusikkotuttua muodosti yhtyeen Sjonni's Friends, joka esitti kappaleen kilpailussa. Kappale voitti Islannin euroviisukarsinnan 12. helmikuuta ja valikoitui näin Islannin edustuskappaleeksi. Kappale kilpaili Eurovision laulukilpailun ensimmäisessä semifinaalissa 10. toukokuuta ja pääsi finaaliin. 14. toukokuuta pidetyssä finaalissa kappale sijoittui 20:nneksi. ==Lähteet== *https://eurovision.tv/participant/sjonni-s-friends ===Viitteet=== Luokka:Islannin euroviisuedustuskappaleet Luokka:Vuoden 2011 euroviisuedustuskappaleet
Sóllerin juna

thumb Sóllerin juna (Ferrocarril de Sóller) on Mallorcan saarella Palman ja Sóllerin välillä kulkeva sähköjuna. Sen raideleveys on 914 mm. Se ylittää 496 m korkean Sierra de Alfàbia vuoriston ja kulkee 13 tunnelin läpi. Rata avattiin vuonna 1912. Junan asema on 75 metrin päässä Palman nykyisestä juna- ja linja-autoasemasta. Alun perin junan yksi tärkeä tehtävä oli kuljettaa hedelmiä viljelyksiltä Palmaan. Nykyään junan matkustajat ovat pääasiassa turisteja, jotka haluavat kokea menneen ajan junamatkustamista. Aamuposti- lehti, Teemasuomalainen / Matka 12.1.2023, sivu 10. == Lähteet == Luokka:Mallorca Luokka:Espanjan rautatieliikenne
Ding’an

Ding’an () on piirikunta Etelä-Kiinan Hainanin maakunnan koillisosassa. Sen väkiluku vuoden 2020 väestönlaskennassa oli 284 690, ja sen pinta-ala on 1196 km2. Ding’an on jaettu kymmeneen kuntatason alueeseen: *Dingcheng () *Xinzhu () *Longhu () *Huangzhu () *Leiming () *Longmen () *Longhe () *Lingkou () *Hanlin () *Fuwen () == Lähteet == Luokka:Hainanin piirikunnat
Tunchang

Tunchang () on piirikunta Etelä-Kiinan Hainanin maakunnan koillisosassa. Sen väkiluku vuoden 2020 väestönlaskennassa oli 255 335, ja sen pinta-ala on 1224 km2. Tunchang on jaettu kahdeksaan kuntatason alueeseen: *Tuncheng () *Xinxing () *Fengmu () *Wupo () *Nanlü () *Nankun () *Poxin () *Xichang () == Lähteet == Luokka:Hainanin piirikunnat
Tšuhujivin piiri

Tšuhujivin piiri () on aluehallinnollinen piiri Ukrainan Harkovan alueella. Piiri rajoittuu pohjoisessa Venäjään, idässä Kupjanskin piiriin, etelässä Izjumin ja Lozovan piireihin ja lännessä Harkovan piiriin. Piirin hallinnollinen keskus on Tšuhujivin kaupunki (31 018 as., 2022). Piirin läpi virtaava Donetsjoki on keskeinen asutuksen sijoittumista ohjannut luonnonmaantieteellinen piirre. Tšuhujivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Harkovan piirien lukumäärän seitsemään. Tällöin Tšuhujivin piirin pinta-alaksi tuli 4 804,0 neliökilometriä. Ukrainan tilastokeskus arvioi Tšuhujivin piirin väkiluvuksi ennen Venäjän hyökkäyssodan (2022–) alkamista 194 177 asukasta (1.1.2022). Kaupunkilaisiksi luokiteltiin prosenttia piirin asukkaista (119 237 as.), eli piirin kolmen kaupungin (Vovtšansk 17 459 as., Zmijiv 13 737 as., ja Tšuhujiv 31 018 as.) ja 12 (tuolloista) kaupunkityyppisen taajaman väestö. Piirin taajamat olivat: Bilyi Kolodjaz (3 601 as.), Esh’ar (5 163 as.), Kotšetok (2 916 as.), Malynivka (7 428 as.), Novopokrovka (4 662 as.), Petšenihy (4 957 as.), Slobožanske (13 675 as.), Staryi Saltiv (3 329 as.), Tšalovske (3 664 as.), Viltša (1 639 as.), Vvedenka (2 320 as.) ja Zidky (3 669 as.). Ennen vuoden 2020 alueuudistusta, Tšuhujivin piiri kattoi huomattavasti suppeamman pinta-alan ja piirissä asui vähemmän väkeä. Tiedosto:Chuhuyivskyi-Raion.png|Tšuhujivin piiriin kuului huomattavasti pienempi alue ennen heinäkuuta 2020. Волчанск железнодорожная станция.jpg|Vovtšanskin rautatieasema. Печенізьке водоймище (Харківська область), вид з бв ім. Соіча Вовчанського району.JPG|Donetsiin padottua Petšenihyn tekojärveä. Panorama of Staryi Saltiv.jpg|Staryi Saltiv on kylä ja hromadan keskus Donetsin varrella. Вулиця Музейна (Рози Люксембург), 8 ,будинок.jpg|Ilja Repinin koti- ja taidemuseo Tšuhujivissa. Chuhuiv House of Culture after Russian shelling on 2022-07-25 (01).jpg|Venäläisten tykistöiskulla tuhoama Tšuhujivin kulttuuritalo (25.7.2022). Ukr Zmiiv Church of the Holy Trinity 1 SU-HS 2020.jpg|Pyhän Kolminaisuuden kirkko Zmijivissä. == Lähteet == ==Aiheesta muualla== *Чугуївська районна рада (rada.info) *
New Tang Dynasty Television

New Tang Dynasty Television () on New Yorkista käsin toimiva televisiokanava, jonka on perustanut joukko Falun Gongin kannattajia. Kanavan taustayhtiönä on Epoch Media Group, joka omistaa myös The Epoch Times -lehden. Kanava on perustettu New Yorkissa vuonna 2001 ja sen nimi viittaa tang-dynastiaan, jota pidetään yhtenä kiinalaisen sivilisaation ja hengellisyyden kultakautena. Kanava on rekisteröity voittoa tavoittelemattomaksi ja suurin osa sen varoista tulee Falun Gongin jäsenten tekemistä lahjoituksista. Vuoden 2017 kanavan tuotto oli 18 miljoonaa dollaria Yhdysvaltain veroviranomaisten mukaan. == Lähteet == Luokka:Falun Gong Luokka:Yhdysvaltalaiset televisiokanavat Luokka:Vuonna 2001 perustetut televisiokanavat Luokka:New Yorkin viestimet
Kupjanskin piiri

Kupjanskin piiri () on aluehallinnollinen piiri Ukrainan Harkovan alueella. Piiri rajoittuu pohjoisessa Venäjään, idässä Luhanskin alueen Svatoven piiriin, etelässä Izjumin piiriin ja lännessä Tšuhujivin piiriin. Piirin hallinnollinen keskus on Kupjanskin kaupunki (27 169 as., 2021). Kupjanskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Harkovan alueen piirien lukumäärän seitsemään. Tällöin Kupjanskin piirin pinta-alaksi tuli 4 612,9 neliökilometriä. Ukrainan tilastokeskus arvioi Kupjanskin piirin väkiluvuksi 133 135 (1.1.2021). Asukkaista kaupunkilaisia oli 52,3 prosenttia (69 598 as.), ja he asuivat Kupjanskin kaupungissa tai jossain piirin kuudesta kaupunkityyppisestä taajamasta (Velykyi Burluk (3 656 as.), Dvoritšna (3 387 as.), Kivšarivka (18 302 as.), Kupjansk-Vuzlovyi (8 397 as.), Prykolotne (1 963 as.) ja Ševtšenkove (6 724 as.). Ennen heinäkuun 2020 alueuudistusta, Kupjanskin piiri kattoi huomattavasti suppeamman pinta-alan (1 280,3 neliökilometriä) ja piirissä asui vähemmän väkeä. == Kuvia == Kuva:Kupyanskyi-Raion.png|Aiempi, suppeampi Kupjanskin piiri, tilanne ennen heinäkuuta 2020. Administration Building of Kupiansk Raion and Kupiansk City Council (10 2018) 01.jpg|Kupjanskin piirin ja Kupjanskin kaupungin hallintorakennus. Kupiansk Central Raion Library (10 2018) 01.jpg| Piirin keskuskirjasto. V. I. Kosheliev palace of culture (02), Kivharivka.jpg| Kivšarivkan kulttuuritalo. Kupiansk-Vuzlovyi Train Station (03).JPG|Kupjansk-Vuzlovyin rautatieasema. Velykyi Burluk Bus Station 06.2019 (02).jpg|Linja-autoasema Velykyi Burlukin taajamassa. == Lähteet == ==Aiheesta muualla== *Kupjanskyi raion (osp-ua.info) *
Suomi–Kiina-seura

Suomi–Kiina-seura on vuonna 1951 perustettu ystävyysseura Suomen ja Kiinan kansantasavallan välillä. Seura pyrkii edustamaan kulttuurivaihtoa kahden maan välillä ja jakaa tietoa Kiinasta suomalaisille. Yhdistyksen kotipaikkakunta on Helsinki. Seuran puheenjohtaja on Mikko Puustinen. Vuoden 2020 lopussa seurassa oli 823 jäsentä, joista 712 olivat jäsenmaksunsa maksaneita jäseniä. Seura on julkaissut lehteä Kiina sanoin ja kuvin vuodesta 1956 lähtien. Lehden päätoimittajana toimii Jalmari Polari. Yhdistyksellä on paikallisosastoja Iisalmessa, Joensuussa, Lahdessa, Oulussa, Porissa, Rovaniemellä, Tampereella ja Turussa. == Historia == Suomi–Kiina-seura perustettiin kesäkuussa 1951, reilu puoli vuotta sen jälkeen, kun Suomi oli solminut diplomaattiset suhteet Kiinan kansantasavaltaan. Seura toi Suomeen 1950-luvulla kiinalaisia akrobaatteja ja Peking-oopperan taiteilijoita. Suomi oli länsimaisittain aktiivinen kulttuurisuhteiden solmimisessa Kiinaan tuolloin. Vuodesta 1961 alkaen seura järjesti matkoja Kiinaan. Kulttuurivallankumous katkaisi yhteydet ja johti Kiinan eristäytymiseen. 1960-luvun lopulla ja 1970-luvun alussa seuran toiminta sai poliittisen leiman. Etenkin nuorison yhteiskunnallinen kiinnostus nosti seuran jäsenmäärää 1970-luvulla ja kulttuurivaihto alkoi taas. 1970-luvun lopulla politiikan ja ideologian painoarvo laski seurassa jälleen. Seura järjesti säännöllisesti matkoja Kiinaan 1971–1994. Taivaallisen rauhan aukion mielenosoitus 1989 aiheutti seurassa jäsenkadon. 2000-luvulla toiminta lisääntyi jälleen. ==Puheenjohtajat == * Mauno Pekkala 1951–30.6.1952 * Toivo Teranne 1.7.1952–1952 * Allen Järvenpää 1953–1955 * Urho Kähönen 1956–1960 * Toivo Teranne 1960–1969 * Matti Kajantie 1970–1976 * Urho Kähönen 1976–1984 * Pentti Suomela 1985–1990 * Elsi Hetemäki-Olander 1991–1995 * Tauno-Olavi Huotari 1996–2001 * Veli Rosenberg 2002–2016 * Jyrki Kallio 2017–2018 * Mikko Puustinen 2018– == Rahoitus == Opetus- ja kulttuuriministeriö myöntää valtakunnallisten ystävyysseurojen toimintaan yleisavustuksia eli vuotuiseen toimintaan tarkoitettuja toiminta-avustuksia. Ehtona on, että toiminta on vakiintunutta sekä yhteiskunnallisesti ja kulttuuripoliittisesti vaikuttavaa. Eduskunta päättää vuosittain, minkä enimmäissumman ministeriö käyttää avustuksiin. Vuosina 2012–2022 ministeriö on myöntänyt Suomi–Kiina-seuralle yleisavustuksia valtakunnalliseen ystävyysseuratoimintaan seuraavasti: Avustus 2012 2013 2014 2015 2016 2017 2018 2019 2020 2021 2022 OKM:n ystävyysseurojen yleisavustus € € € € € € € € € € € == Lähteet == Kiina-seura Luokka:Kiinan ja Suomen väliset suhteet
Uhkapelaaminen Macaolla

Uhkapelaaminen on Macaon tärkein yksittäinen teollisuudenala. Nykyään Macao on ainoa paikka Kiinassa, jossa uhkapelaaminen on laillista. Kasinojen maksamat lisenssimaksut ja verot ovat Macaon tärkein tulonlähde. Tammikuussa 2022 Macaon viranomaiset ilmoittivat lyhentävänsä macaolaisten kasinoiden lisenssit 10 vuoteen (puoleen aiemmasta). Näitä lisenssejä olisi mahdollista pidentää kolmella vuodella. Nimekkäitä kasinoita ovat mm. Casino Lisboa, Altira Macau, City of Dreams ja The Venetian Macao. == Historia == Macaolla pelattiin uhkapelejä jo 1700-luvulla. Kun Hongkong siirtyi Isolle-Britannialle vuonna 1842, Macaon aiemmin vilkas satama alkoi hiljentyä nopeasti. Vastavetona tähän portugalilaiset siirtomaaisännät laillistivat uhkapelaamisen virallisesti vuonna 1847. Kilpajuoksut, ja niihin liittyvä vedonlyönti, alkoivat kasvattaa suosiotaan 1900-luvun alussa: ravit 1920-luvulla ja vinttikoirakisat 1930-luvulla. Vuonna 1961 Macaon kuvernööri Jaime Silvério Marques teki uhkapelaamisesta siirtokunnan tärkeimmän elinkeinon. Macao ohitti Las Vegas Stripin vuonna 2007 kasinojen liikevaihtoa mitattaessa. Uhkapelaaminen sai kasvaa Macaolla melko pitkään rauhassa, sillä Macao on Pekingin silmissä "hyvinkäyttäytyvä erityishallintoalue", koska siellä ei ole voimakasta demokratialiikettä. == Taloudelliset vaikutukset == Macaon hallinnon varoista noin 80 % tulee kasinoiden tuotoista. Kaupungin budjetti on ollut toistuvasti ylijäämäinen eikä veroja juurikaan kerätä. Vuodesta 2008 lähtien kaikki asukkaat ovat saaneet erityishallintoalueelta osinkoja. Vuonna 2023 osinko oli 10 000 patacaa (hieman yli 1240 USD) asukasta, joilla oli pysyvä oleskelulupa, kohden. Väliaikaisella oleskeluluvalla oleskelevat asukkaat saivat 6000 patacaa (noin 744 USD). Vuonna 2019 arvioitiin, että kasinot työllistävät yhteensä 108 000 ihmistä. Mannerkiinalaiset ovat pitkään kyenneet pesemään rahaa Macaolla vaihtamalla hämäräperäiset renminbit patacoihin, pelaamalla kasinoilla, jonka jälkeen kotiutetut voitot vaihdetaan takaisin renminbeiksi ennen paluuta Manner-Kiinan puolelle. == Lähteet == Luokka:Macao Luokka:Uhkapelit
Andenverdenmaite

Andenverdenmaite (Lotus callis-viridis) on hernekasvien (Fabaceae) heimoon, maitteiden (Lotus) sukuun kuuluva kasvilaji. Se on Kanariansaarilla endeemisenä Gran Canarian saarella kasvava kasvilaji. Laji sisältyy Kanariansaarten suojeltavien lajien luetteloon. Andenverdenmaite on monivuotinen ruoho, jonka varret ja lehdet ovat karvaisia. Lehtien tyvilehdykät ovat lähes pyöreitä, puikeita tai vastapuikeita. Kukinnoissa on yleensä yhdestä neljään kukkaa, joskus viisi. Kukkien verhiöt ovat 7–9 mm pitkiä. Andenverdenmaitteen tieteellisen nimen lajinimi callis-viridis tulee latinan sanoista callis (suom. polku) ja viridis (suom. vihreä) viitaten lajin perinteiseen kasvupaikkaan Andén Verdeen. == Lähteet == * Flora Vascular de Canarias: Lotus callis-viridis === Viitteet === == Aiheesta muualla == * Global Biodiversity Information Facility (GBIF): Lotus callis-viridis Luokka:Maitteet Luokka:Kanariansaarien kasvit Luokka:Uhanalaiset kasvit
Zanele Muholi

pienoiskuva|Muholi vuonna 2011 International Gay and Lesbian Film Festivalilla. Zanele Muholi (s. 19. heinäkuuta 1972 Umlazi, Durban) on eteläafrikkalainen taiteilija ja aktivisti. Muholi opiskeli valokuvausta Johannesburgissa ja piti ensimmäisen näyttelynsä vuonna 2004. Muholi käsittelee töissään afrikkalaisia vähemmistöjä ja kuvaa arkistoa mustien lesbojen, trans- ja muunsukupuolisten kokemuksista. Muholi oli perustamassa vuonna 2003 järjestöä Forum for Empowerment of Woman. Muholi on saanut palkintoja taiteesta, dokumentarismista ja humanitaarisesta valokuvauksesta. Hänen taidettaan on esitelty nykytaiteen merkittävimmissä näyttelyissä Documentassa ja Venetsian biennaalissa. == Palkinnot == * Deutsche Börse Photography Prize -palkinto vuonna 2015 * International Center of Photographyn Infinity Award -palkinnon vuonna 2016 == Lähteet == Luokka:Eteläafrikkalaiset valokuvaajat Luokka:Vuonna 1972 syntyneet Luokka:Elävät henkilöt
Daniela Ulbing

Daniela Ulbing (s. 27. helmikuuta 1998) on itävaltalainen lumilautailija. Hän saavutti parisuurpujottelussa olympiahopeaa Pekingissä 2022. Neljä vuotta aiemmin Pyeongchangin olympialaisissa hän sijoittui samassa lajissa seitsemänneksi. Hän voitti paripujottelussa maailmanmestaruuden Sierra Nevadan MM-kilpailuissa 2017. Ulbing on voittanut maailmancupissa neljä osakilpailua: tammikuussa 2017 Bad Gasteinissa paripujottelun, tammikuussa 2021 Moskovassa paripujottelun, joulukuussa 2021 Carezzassa parisuurpujottelun ja tammikuussa 2022 Bad Gasteinissa paripujottelun. Hän voitti paripujottelun maailmancupin kokonaiskilpailun kaudella 2016–2017. == Lähteet == Luokka:Itävaltalaiset lumilautailijat Luokka:Itävaltalaiset olympiamitalistit Luokka:Vuonna 1998 syntyneet Luokka:Elävät henkilöt
Katri Vala – Kulkuri & näkijä

Katri Vala – Kulkuri & näkijä on Minna Maijalan kirjoittama elämäkerta runoilija Katri Valasta. Kirjan on julkaissut Otava vuonna 2021. Maijala pohtii alkusanoissa, kuinka voi kirjoittaa elämäkertaa yhtä aikaa nimimerkistä "Katri Vala" ja sen takana olevasta henkilöstä Karin Wadenström, sillä "Katri Vala" oli kirjailijan tuotemerkkikokonaisuus. Kirjailijanimestä ei voi irrottaa käyttöön etunimeä Katri, kuten Kerttu Saarenheimo on tehnyt Tulenkantajat-monografiassaan. Etunimi oli joko Karin tai Kati. Maijala huomauttaa kuitenkin käyttävänsä pelkkää sukunimeä Vala. Nimiongelmaa hän käsittelee teoksessa myöhemmin laajemmin.Maijala 2021, Prologi, s. 13 Maijalalla on ollut lähdeongelma, sillä esimerkiksi kirjeenvaihdosta on jäljellä lähinnä vain Valan saamat vastaukset, ja hänen monien kirjailijoiden kanssa käymänsä kirjeenvaihdon toinen puoli on enimmäkseen tuhoutunut. Hän on käyttänyt lähteinä myös muiden muistelmia, joskin suhtautuminen niihin on ristiriitaista. Eri lähteet valaisevat kuitenkin toisinaan samoja asioita, mikä auttaa niiden luotettavuuden arvioinnissa. Samalla hän viittaa siihen, että monet muistelijat ovat lukeneet Saarenheimon Tulenkantajat-monografian, mikä heijastuu muistelmissa kehämäisyytenä. Lähteistä omistusoikeudesta Valaan käyvät kiistaa Olavi Paavolainen ja Erkki Vala, joista jälkimmäisen elämäkertatyö jäi kesken ja on arkistoitu.Maijala 2021, Prologi, s. 15 Teos jakautuu kolmeen osaan, Lapsuus, Nuoruus ja Kypsyys. Lisäksi mukana on Prologi ja Epilogi sekä kahdeksansivuinen kuvaliite. Teoksessa ei ole viitteitä, mutta lopussa on lähdeluettelo ja nimihakemisto. ==Arviot== Outi Hytönen toteaa arviossaan Kanavassa, että Maijalan teksti on tyyntä ja asiallista ja teos ennen kaikkea kirjallisuushistoriallinen elämäkerta, vaikka alkuun on kirjoitettu sukuselvitys ja Lapin kuvailua, joita Hytönen ei pidä kovin tarpeellisina. Hytönen kiittää, että Maijala purkaa aiempien elämäkertojen käsityksiä Edith Södergran -vaikutteiden ajankohdasta ja Tulenkantajien synnystä. Södergran oli Valalle tuttu jo ennen ensimmäistä kokoelmaa, ja Tulenkantajien nimissä toimi useita ryhmiä, kuten uudempi tutkimus on osoittanut. ==Lähteet== ==Aiheesta muualla== * Teos kustantajan sivulla Luokka:Suomalaiset elämäkerrat ja muistelmat Luokka:Vuoden 2021 kirjat
Gong fu yu jia

Gong fu yu jia (, DVD- ja Blu-ray-levityksessä kansainvälisellä nimellä Kung Fu Yoga) on vuonna 2017 ensi-iltansa saanut kiinalainen toimintakomediaelokuva, jonka on käsikirjoittanut ja ohjannut Stanley Tong ja pääroolia näyttelee Jackie Chan. Elokuvan näyttelijöihin kuuluvat kiinalaiset näyttelijät Aarif Lee, Lay Zhang ja Miya Muqi sekä intialaiset näyttelijät Sonu Sood, Disha Patani ja Amyra Dastur. Elokuva sai ensi-iltansa Kiinassa 28. tammikuuta 2017. Siinä on Nathan Wangin säveltämää alkuperäistä musiikkia ja lopputanssinumero, jonka koreografi on Farah Khan. Se on Jackie Chanin eniten tuottanut elokuva Kiinassa. Se oli myös Kiinan tuottoisin komediaelokuva, kunnes Never Say Die (2017) ohitti sen. == Juoni == Kaksi professoria työskentelevät yhdessä löytääkseen kadonneen aarteen ja lähtevät seikkailuun, joka vie heidät tiibetiläisestä jääluolasta Dubaihin ja vuoristotemppeliin Intiassa. == Näyttelijät == == Soundtrack == == Lähteet == Luokka:Vuoden 2017 elokuvat Luokka:Kiinalaiset elokuvat Luokka:Toimintakomediat Luokka:Seikkailuelokuvat Luokka:Stanley Tongin ohjaamat elokuvat
Odessan piiri

Odessan piiri () on aluehallinnon toisen tason piiri Ukrainan Odessan alueella, Moldovan ja Mustanmeren välissä. Piiri rajoittuu lounaassa Bilhorod- Dnistrovskyin piiriin, pohjoisessa Rozdilnan ja Berezivkan piiriin, idässä Mykolajivin alueen Mykolajivin piiriin. Piirin hallinnollinen keskus on Odessan kaupunki (1 015 826 as., 2021). Heinäkuussa 2020 Ukrainan korkein neuvosto pienensi voimakkaasti Ukrainan piirien lukumäärää; Odessan alueelle jäi seitsemän piiriä. Tällöin Odessan piirin pinta-ala kasvoi 3 878,1 neliökilometriin. Ukrainan tilastokeskus arvioi Odessan piirin väkiluvuksi 1 382 541 (1.1.2021). Asukkaista kaupunkilaisiksi tulkittiin 86,1 prosenttia (1 190 053 as.), ja he asuivat joko jossain piirin viidestä kaupungista (Biljajivka, Južne, Odessa, Teplodar, Tšornomorsk) tai yhdeksästä kaupunkityyppisestä taajamasta. Ennen heinäkuun 2020 alueuudistusta Odessan piiri oli pinta-alaltaan pienempi ja piirissä asui vähemmän väkeä. Sady- Pobedy-aerial-1.jpg|Ilmakuva Odessasta. Mys-Fontan-aerial-2.jpg|Ilmakuva Odessasta Chornomorsk-aerial-2.jpg|Tšornomorskin kaupunkia. Панорама терминалов ТИС июль 2010.jpg| Južnen sataman seutua. == Lähteet == ==Aiheesta muualla== *
Tim Mastnak

Tim Mastnak (s. 31. tammikuuta 1991) on slovenialainen lumilautailija. Hän saavutti parisuurpujottelussa olympiahopeaa Pekingissä 2022. Neljä vuotta aiemmin Pyeongchangin olympialaisissa hän sijoittui samassa lajissa 16:nneksi. Hän saavutti parisuurpujottelussa MM-hopeaa Park Cityn MM-kilpailuissa 2019. Mastnak on voittanut maailmancupissa kolme osakilpailua: maaliskuussa 2018 Scuolissa, joulukuussa 2018 Carezzassa ja helmikuussa 2019 Kiinassa, kaikki parisuurpujottelussa. == Lähteet == Luokka:Slovenialaiset lumilautailijat Luokka:Slovenialaiset olympiamitalistit Luokka:Vuonna 1991 syntyneet Luokka:Elävät henkilöt
Lexovit

Lexovit () olivat kelttiläinen heimo, joka asui Gallian rannikolla, Seinen suusta länteen. He asuivat nykyisten Lisieux´n ja Bayeux´n seuduilla. Bayexissa asui myös baiokassien heimo, joka on saattanut olla lexovien alainen tai liittolainen. Lexovien pääkaupunki – roomalaisittain Civitas Lexoviorum – sijaitsi nykyisen Lisieux´n paikalla. Vuonna 56 eaa. Gallian rannikon voimakkain kansa venetit valmistautui Caesarin johtamien roomalaisten hyökkäykseen, ja he pyysivät tuolloin apua useilta kelttiheimoilta, myös osismeilta, lexoveilta ja namneteilta. Caesar lähetti Sabinuksen johtamat joukot estämään unelleja, curiosoliitteja ja lexoveja liittymästä venetien johtamaan liittoumaan. Muutama päivä sen jälkeen, kun Sabinus oli saapunut unellien maahan, surmasivat aulercit, eburoviskit ja lexovit neuvostonsa jäsenet, jotka vastustivat sotaa roomalaisia vastaan. Sen jälkeen nämä heimot liittyivät unellien päällikön Viridovixin johtamiin joukkoihin. Sabinus kukisti kuitenkin nämä gallialaiset heimot ja pakotti heidät antautumaan. Lexovit osallistuivat vuonna 52 eaa. Vercingetorixin johtamaan gallialaisten kansannousuun Caesaria vastaan. He lähettivät Vercingetorixin tueksi 3000 miestä. == Lähteet == Luokka:Rooman viholliset ja liittolaiset Luokka:Kelttiläiset kansat
Na inat

Na inat () on bulgarialaisen laulaja Poli Genovan esittämä kappale, jolla hän edusti Bulgariaa vuoden 2011 Eurovision laulukilpailussa, Kappale valikoitui Bulgarian edustuskappaleeksi sen voitettua bulgarialaisen Evroviziya 2011 -laulukilpailun 23. helmikuuta. Kappale kilpaili Eurovision laulukilpailun toisessa semifinaalissa 12. toukokuuta. Kappale sijoittui semifinaalin 12:nneksi eikä päässyt finaaliin. ==Listasijoitukset== Lista (2011) Korkein sijoitus Bulgaria (Bulgaria singles top 40)https://acharts.co/bulgaria_singles_top_40/2011/21 3 ==Lähteet== https://eurovision.tv/participant/poli-genova ===Viitteet=== Luokka:Bulgarian euroviisuedustuskappaleet Luokka:Vuoden 2011 euroviisuedustuskappaleet
Toivo Lindvall

Toivo Sakari Lindvall (23. huhtikuuta 1911 Loppi – 8. syyskuuta 1984 Forssa) oli suomalainen yrittäjä ja yritysjohtaja, joka sai teollisuusneuvoksen arvonimen. Lindvallin vanhemmat olivat Johan Kustaa Lindvall ja Amanda Broman ja puoliso vuodesta 1936 Aili Lemmikki Vesanen. Lindvall kävi kansakoulun ja perehtyi sitten omakohtaisesti rakennusalan töihin. Taloudenpitoa hän oppi sotavuosien aikana asepalveluksessa. Vuonna 1952 Lindvall perusti Toivo Johanssonin kanssa rakennustoimiston, ensin Ypäjälle, josta yritys siirtyi 1957 Forssaan. Lindvallin johtamana yrityksestä kasvoi nopeasti huomattava rakennusyhtiö, joka toteutti asuin-, liike- ja teollisuuskiinteistöjä sekä julkisia toimitiloja varsinkin Forssan alueelle. Yksi yrityksen erityskohteista olivat pankkirakennukset, mutta se toteutti myös lukuisia kouluja ja yhteensä neljäkymmentä kerrostaloa. Lindvall osallistui useiden muidenkin yhtiöiden toimintaan, hän oli muun muassa Forssan Metallityöt -yhtiön toimitusjohtaja, samoin kuin yritysten väliseen ja alueelliseen yhteistyöhön. Teollisuusneuvoksen arvonimen hän sai vuonna 1969. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1911 syntyneet Luokka:Vuonna 1984 kuolleet
Princess Royal

Princess Royal (myös: The Princess Royal; suom. ’kuninkaallinen prinsessa’) on Britanniassa käytetty harvinainen arvonimi. Se voidaan myöntää hallitsijan vanhimmalle tyttärelle. Hän ei kuitenkaan saa sitä automaattisesti, vaan kunnia-arvo täytyy jollain tavoin ansaita. Tittelin nykyinen haltija on prinsessa Anne. Ensimmäinen Princess Royal oli kuningas Kaarle I:n tytär Maria, joka sai tämän arvonimen käyttöönsä vuonna 1642. Arvonimen myöntämisellä on neljä sääntöä. Se voidaan myöntää hallitsijan vanhimmalle elossa olevalle tyttärelle. Vain yhdellä henkilöllä voi olla kyseinen arvonimi kerrallaan, ja arvonimi on sille myönnetyllä henkilöllä kuolemaan asti. Sitä ei voida myöskään myöntää, jos henkilö omaa korkeamman arvonimen esimerkiksi avioliiton kautta. ==Lähteet== Luokka:Yhdistyneen kuningaskunnan kuninkaalliset arvonimet Luokka:Prinsessat
I'm Still Alive

I'm Still Alive on slovakialaisen duon TWiiNSin esittämä kappale, jolla he edustivat Slovakiaa vuoden 2011 Eurovision laulukilpailussa. Kappale valittiin sisäisesti Slovakian edustuskappaleeksi ja ensiesitettiin julkisesti 5. maaliskuuta Miss Universe Slovakia -kilpailussa. Kappale kilpaili Eurovision laulukilpailun toisessa semifinaalissa 12. toukokuuta. Kappale sijoittui semifinaalin 13:nneksi eikä päässyt finaaliin. Kilpailun jälkeen julkaistujen eriteltyjen tulosten mukaan pelkällä asiantuntijaraatiäänestyksellä kappale olisi sijoittunut semifinaalin yhdeksänneksi ja päässyt finaaliin, mutta pelkällä puhelinäänestyksellä kappale olisi jäänyt semifinaalin 16:nneksi. ==Lähteet== *https://eurovision.tv/participant/twiins ===Viitteet=== Luokka:Slovakian euroviisuedustuskappaleet Luokka:Vuoden 2011 euroviisuedustuskappaleet
I Love Belarus

I Love Belarus on valkovenäläisen laulaja Anastasija Vinnikavan esittämä kappale, jolla hän edusti maataan Eurovision laulukilpailussa 2011. Alun perin Vinnikavan piti edustaa maata kappaleella I Am Belarusian, mutta kappale hylättiin, kun paljastui, että sitä oli esitetty julkisesti jo kesällä 2010. I Love Belarus valittiin korvaavaksi kappaleeksi ja ensiesitettiin julkisesti 14. maaliskuuta. Kappale kilpaili Eurovision laulukilpailun toisessa semifinaalissa 12. toukokuuta. Kappale sijoittui semifinaalin 14:nneksi eikä päässyt finaaliin. Myöhemmin julkaistuista eritellyistä tuloksista selvisi, että pelkällä puhelinäänestyksellä kappale olisi sijoittunut semifinaalin yhdeksänneksi ja päässyt finaaliin, mutta pelkällä asiantuntijaraatiäänestyksellä kappale olisi jäänyt semifinaalin 15:nneksi. ==Lähteet== *https://eurovision.tv/participant/anastasiya-vinnikova ===Viitteet=== Luokka:Valko-Venäjän euroviisuedustuskappaleet Luokka:Vuoden 2011 euroviisuedustuskappaleet
Rusinka

Rusinka () on pohjoismakedonialaisen laulaja Vlatko Ilievskin esittämä kappale, jolla hän edusti maataan vuoden 2011 Eurovision laulukilpailussa. Kappale valikoitui maan edustuskappaleeksi sen voitettua pohjoismakedonialaisen Skopje Fest 2011 -laulukilpailun 27. helmikuuta. Ilievski levytti kappaleesta myös englannin-, venäjän- ja serbiankieliset versiot. Kappale kilpaili Eurovision laulukilpailun toisessa semifinaalissa 12. toukokuuta. Kappale sijoittui semifinaalin 16:nneksi eikä päässyt finaaliin. ==Lähteet== *https://eurovision.tv/participant/vlatko-ilievski ===Viitteet=== Luokka:Pohjois-Makedonian euroviisuedustuskappaleet Luokka:Vuoden 2011 euroviisuedustuskappaleet
Changjiangin liden autonominen piirikunta

Changjiangin liden autonominen piirikunta () on liden autonominen piirikunta Etelä-Kiinan Hainanin maakunnan luoteisosassa. Sen väkiluku vuoden 2020 väestönlaskennassa oli 232 124, ja sen pinta-ala on 1596 km2. Changjiang on jaettu kahdeksaan kuntatason alueeseen, joista seitsemän on suurkuntia ja yksi on maalaiskunta: Suurkunnat: * Shilu () * Chahe () * Shiyuetian () * Wulie () * Changhua () * Haiwei () * Qicha () Maalaiskunta: * Wangxia () == Lähteet == Luokka:Hainanin piirikunnat
Baishan liden autonominen piirikunta

Baishan liden autonominen piirikunta () on liden autonominen piirikunta Etelä- Kiinan Hainanin maakunnan länsiosassa. Sen väkiluku vuoden 2020 väestönlaskennassa oli 164 699, ja sen pinta-ala on 1596 km2. Baisha on jaettu 11 kuntatason alueeseen, joista neljä on suurkuntia ja seitsemän on maalaiskuntia: Suurkunnat: * Yacha () * Qifang () * Bangxi () * Da’an () Maalaiskunta: * Xishui () * Yuanmen () * Nankai () * Fulong () * Qingsong () * Jinbo () * Rongbang () == Lähteet == Luokka:Hainanin piirikunnat
Brooklynin pojat

Brooklynin pojat on Inderjit Kaur Khalsan ohjaama ja käsikirjoittama suomalainen dokumenttielokuva vuodelta 2014. Elokuva kertoo Khalsan perhesuhteista sekä lapsen kasvamisesta ilman isää. Khalsa tapasi aviomiehensä Brooklynissa, he saivat pojan ja erosivat. Elokuvassa Khalsa menee poikansa kanssa takaisin Brooklyniin tapaamaan pojan isää ja isovanhempia. == Lähteet == Luokka:Vuoden 2014 suomalaiset elokuvat Luokka:Suomalaiset dokumenttielokuvat
Qiongzhongin liden ja miaojen autonominen piirikunta

Qiongzhongin liden ja miaojen autonominen piirikunta () on liden ja miaojen autonominen piirikunta Etelä-Kiinan Hainanin maakunnan keskiosassa. Sen väkiluku vuoden 2020 väestönlaskennassa oli 179 586, ja sen pinta-ala on 2704 km2. Baisha on jaettu kymmeneen kuntatason alueeseen, joista seitsemän on suurkuntia ja kolme on maalaiskuntia: Suurkunnat: * Yinggen () * Wanling () * Limushan () * Heping () * Changzheng () * Hongmao () * Zhongping () Maalaiskunta: * Diaoluoshan () * Shang’an () * Shiyun () == Lähteet == Luokka:Hainanin piirikunnat
Lumilautailu talviolympialaisissa 2022

Lumilautailussa kilpailtiin Pekingin 2022 talviolympialaisissa 5.–15. helmikuuta. Kilpailutapahtumia oli 11, joista viisi oli miehille, viisi naisille ja yksi sekajoukkueille. == Aikataulu == :Kaikki ajat paikallista aikaa (UTC+8). Lihavoidut tapahtumat ovat loppukilpailuja. Päivä Aika Tapahtuma 5\. helmikuuta 10.45 Naisten slopestyle 6\. helmikuuta 9.30 Naisten slopestyle 6\. helmikuuta 12.30 Miesten slopestyle 7\. helmikuuta 12.00 Miesten slopestyle 8\. helmikuuta 10.40 Naisten parisuurpujottelu 8\. helmikuuta 10.40 Miesten parisuurpujottelu 9\. helmikuuta 9.30 Naisten halfpipe 9\. helmikuuta 12.30 Miesten halfpipe 9\. helmikuuta 14.30 Naisten lumilautacross 10\. helmikuuta 9.00 Naisten halfpipe 10\. helmikuuta 11.15 Miesten lumilautacross 11\. helmikuuta 9.30 Miesten halfpipe 12\. helmikuuta 10.00 Sekajoukkueiden lumilautacross 14\. helmikuuta 9.30 Naisten big air 14\. helmikuuta 13.30 Miesten big air 15\. helmikuuta 9.30 Naisten big air 15\. helmikuuta 13.00 Miesten big air == Mitalitaulukko == Lumilautailu talviolympialaisissa 2022 – Mitalitaulukko Sijoitus Maa Kulta Hopea Pronssi Yhteensä 1 3 1 0 4 3 1 0 4 3 1 1 4 6 4 1 1 0 2 1 1 0 2 6 1 0 2 3 7 1 0 0 1 8 0 1 1 2 0 1 1 2 0 1 1 2 11 0 1 0 1 0 1 0 1 0 1 0 1 14 0 0 1 1 0 0 1 1 Yhteensä 11 11 11 33 == Tulokset == === Miehet === Big air tiedot 182,50 171,75 170,25 Slopestyle tiedot 90,96 88,70 88,53 Halfpipe tiedot 96,00 92,50 87,25 Parisuurpujottelu tiedot Lumilautacross tiedot === Naiset === Big air tiedot 185,50 177,00 171,50 Slopestyle tiedot 92,88 87,68 84,15 Halfpipe tiedot 94,00 90,25 88,25 Parisuurpujottelu tiedot Lumilautacross tiedot === Sekajoukkueet === Lumilautacross tiedot Nick Baumgartner Lindsey Jacobellis Nick Baumgartner Lindsey Jacobellis Omar Visintin Michela Moioli Omar Visintin Michela Moioli Éliot Grondin Meryeta O'Dine Éliot Grondin Meryeta O'Dine == Lähteet == *
Lingshuin liden autonominen piirikunta

Lingshuin liden autonominen piirikunta () on liden autonominen piirikunta Etelä-Kiinan Hainanin maakunnan eteläosassa. Sen väkiluku vuoden 2020 väestönlaskennassa oli 372 511, ja sen pinta-ala on 2704 km2. Lingshui on jaettu 11 kuntatason alueeseen, joista yhdeksän on suurkuntia ja kaksi on maalaiskuntia: Suurkunnat: * Yelin () * Guangpo () * Sancai () * Yingzhou () * Longguang () * Wenluo () * Benhao () * Xincun () * Li’an () Maalaiskunta: * Timeng () * Qunying () == Lähteet == Luokka:Hainanin piirikunnat
Naisen osa

Naisen osa on Kati Juuruksen ohjaama ja käsikirjoittama suomalainen dokumenttielokuva vuodelta 2015. Elokuva kertoo Venäjältä Suomeen muuttaneista naisista, jotka ovat solmineet avioliiton suomalaisten miesten kanssa. == Lähteet == Luokka:Vuoden 2015 suomalaiset elokuvat Luokka:Suomalaiset dokumenttielokuvat
Baotingin liden ja miaojen autonominen piirikunta

Baotingin liden ja miaojen autonominen piirikunta () on liden ja miaojen autonominen piirikunta Etelä-Kiinan Hainanin maakunnan eteläosassa. Sen väkiluku vuoden 2020 väestönlaskennassa oli 156 108, ja sen pinta-ala on 1161 km2. Baoting on jaettu yhdeksään kuntatason alueeseen, joista kuusi on suurkuntia ja kolme on maalaiskuntia: Suurkunnat: * Baocheng () * Shenling () * Jiamao () * Xiangshui () * Xinzheng () * Sandao () Maalaiskunta: * Liugong () * Nanlin () * Hemao () == Lähteet == Luokka:Hainanin piirikunnat
Ledongin liden autonominen piirikunta

Ledongin liden autonominen piirikunta () on liden autonominen piirikunta Etelä-Kiinan Hainanin maakunnan lounaisosassa. Sen väkiluku vuoden 2020 väestönlaskennassa oli 464 435, ja sen pinta-ala on 2763 km2. Baoting on jaettu 11 kuntatason alueeseen: *Baoyou () *Wanchong () *Da’an () *Zhizhong () *Qianjia () *Jiusuo () *Liguo () *Huangliu () *Foluo () *Jianfeng () *Yingge () == Lähteet == Luokka:Hainanin piirikunnat
Kirjallisuusvuosi 1759

Kirjallisuusvuosi 1759 käsittelee vuoden 1759 tärkeitä kirjallisuuden tapahtumia, uutisia ja julkistuksia. == Tapahtumia == * Suomalaissyntyinen Peter Forsskåhl esitti väitöskirjassaan parikymmentä teesiä, joissa vaadittiin Ruotsiin muun muassa paino- ja elinkeinovapautta sekä uskonnollista suvaitsevaisuutta. Kirja voitiin tulkita epäsuoraksi arvosteluksi vallassa olleelle hattupuolueelle.Pilkkaa ja sensuuria – tieteen rahoittajat ja media ovat aina yrittäneet vaikuttaa akateemiseen tutkimukseen. Kustaa H. J. Vilkuna. Mustread 4.2.2022. Se herätti ilmestyttyään suurta kohua ja aiheutti muun muassa painokanteen. == Julkaisuja == * Jean le Rond d’Alembert - Essai sur les éléments de philosophie * Peter Forsskåhl - Tankar om borgerliga friheten * Johan Haartman - Tydelig Underrättelse Om de Mäst Gångbara Sjukdomars Kännande och Motande, Genom Lätta och Enfalliga Hus-Medel; Samt et litet Res- och Hus-Apothek etc (Suomen ensimmäinen yleistajuinen lääkäriopas) * David Hume - The History of England, Under the House of Tudor * Ruotzin waldacunnan laki (vuoden 1734 lain suomennos) * Laurence Sterne - The Life and Opinions of Tristram Shandy, Gentleman (suom. Tristram Shandy – elämä ja mielipiteet, 1998) * Voltaire - Candide, ou l’Optimisme (suom. Candide, 1914) == Palkintoja == == Lähteet == 1759 Luokka:1759
Ehkä joskus tiedän miksi

Ehkä joskus tiedän miksi on Aleksanteri Hakaniemen kolmas studioalbumi, joka julkaistiin 4. helmikuuta 2022. Albumilta on julkaistu singlet "Bonsaipuu", "Elokuu" sekä "Märkää maalia". == Kappaleet == # # # # # # # # # # == Arvostelut == * Soundi: Levyarvio: Kun tarvitset vaihtelua Juha Tapiolle – Aleksanteri Hakaniemen uudistuminen tökkää liian tuttuihin biiseihin Viitattu 30.3.2022. == Lähteet == Luokka:Vuoden 2022 albumit
Tâi-lô

Tâi-uân Lô-má-jī Phing-im Hong-àn (; ) eli tâi-lô () on taiwanin kielen romanisaatiomenetemä, joka perustuu pe̍h-ōe-jīhin. Vuodesta 2006 Taiwanin opetusministeriö on suosittanut sen käyttöä taiwanin romanisointimenetelmänä. Tâi-lô eroaa pe̍h-ōe-jīstä seuraavilta osin: pe̍h-ōe-jī tâi-lô IPA oa, oe ua, ue eng, ek ing, ik ch, chh ts, tsh o͘ oo ⁿ nn nasaalinen vokaali == Lähteet == Luokka:Min-kiina Luokka:Kiinan kirjoitusjärjestelmä
Anton Smolski

Anton Andrejevitš Smolski (, , s. 16. joulukuuta 1996 Pjasotjnaje, Kapyl, Minsk, Valko-Venäjä) on valkovenäläinen ampumahiihtäjä. Hän saavutti olympiahopeaa normaalimatkalla Pekingin olympialaisissa 2022. Samojen kisojen sekaviestissä hän sijoittui kuudenneksi, miesten viestissä kahdeksanneksi, pikakilpailussa kymmenenneksi, takaa-ajossa 14:nneksi ja yhteislähtökilpailussa 17:nneksi. Maailmanmestaruuskilpailuissa hän on henkilökohtaisilla matkoilla sijoittunut parhaimmillaan 15:nneksi pikamatkalla Anterselvassa 2020. Hän saavutti nuorten MM-kilpailuissa takaa-ajokilpailussa pronssia vuonna 2017. Maailmancupissa Smolski sijoittui kaudella 2021–2022 toiseksi Pekingin olympialaisten normaalimatkalla sekä kolmanneksi Hochfilzenin pikakilpailussa ja Ruhpoldingin pikakilpailussa ja takaa-ajossa. == Lähteet == Luokka:Valkovenäläiset ampumahiihtäjät Luokka:Valkovenäläiset olympiamitalistit Luokka:Vuonna 1996 syntyneet Luokka:Elävät henkilöt
Anders Anundsen

Anders Anundsen (s. 17. marraskuuta 1975 Stavern) on norjalainen juristi ja edistyspuolueen poliitikko. Hän istui suurkäräjillä vuosina 2005–2017 ja toimi Norjan oikeusministerinä 2013–2016. Nuorempana hän johti puolueensa nuorisojärjestöä kahteen otteeseen, 1996 ja 1998–1999. ==Lähteet== ==Aiheesta muualla== * Anders Anundsen Norjan suurkäräjien verkkosivuilla Luokka:Norjan oikeusministerit Luokka:Norjalaiset juristit Luokka:Norjalaisten poliittisten nuorisojärjestöjen puheenjohtajat Luokka:Vuonna 1975 syntyneet Luokka:Elävät henkilöt
Maria ja demoni

Maria ja demoni on Jan-Olof Svarvarin ohjaama ja käsikirjoittama suomalainen dokumenttielokuva vuodelta 2018. Elokuva kertoo Mariasta, joka sairastui aikuisena anoreksiaan. Lopulta hän onnistui kohtaamaan sairastumisensa syyn. == Lähteet == Luokka:Vuoden 2018 suomalaiset elokuvat Luokka:Suomalaiset dokumenttielokuvat
Onni Boman

Onni Boman (s. 4. joulukuuta 2001 Paisley, Skotlanti, Yhdistynyt kuningaskunta) on suomalainen jääkiekkoilija, joka pelaa II-divisioonajoukkue Suolahden Urhossa. Hän on pelipaikaltaan keskushyökkääjä. == Ura == Boman syntyi Skotlannin Paisleyssa, kun hänen isänsä Antti pelasi tuolloin Paisley Piratesin joukkueessa. Boman vietti lapsuutensa kuitenkin suurimmaksi osaksi Jyväskylässä. Hän on JYPin kasvatti. Boman oli kaudella 2017–2018 B-nuorten SM-sarjassa 11 syöttöpisteellään joukkueensa paras syöttäjä Joni Airon ja Iiro Hietakankaan kanssa. Kaudella 2020–2021 hän nousi JYPin U20-joukkueen varakapteeniksi. Boman jakoi tehoilla 9+18=27 joukkueen sisäisen pistepörssin toisen sijan Jesse Helanderin kanssa edellään Joakim Kemell. Kaudeksi 2021–2022 Boman nimettiin JYPin U20-joukkueen kapteeniksi. Hän jakoi tehoilla 12+14=26 joukkueen sisäisen pistepörssin voiton Jesse Helanderin kanssa. Boman debytoi kauden aikana myös JYPin SM-liigajoukkueessa, jossa hän pelasi kolme runkosarjaottelua ilman tehopisteitä. Boman teki liigadebyyttinsä 7. helmikuuta 2022 Tapparaa vastaan. Hänelle avautui paikka JYPin kokoonpanosta, kun joukkueesta oli useita pelaajia sivussa koronavirustartuntojen ja kausiflunssan vuoksi. Boman merkittiin JYPin nelossentteriksi laidoilleen toinen debytantti, Atte Tiitinen sekä Santeri Koskela. Hän sai ottelussa jääaikaa 9.14 minuuttia. Boman pelasi myös yhden ottelun lainalla Mestis- joukkue KeuPa HT:ssä joulukuussa 2021. Kaudeksi 2022–2023 Boman siirtyi vuoden mittaisella sopimuksella KeuPa HT:n Mestis-joukkueeseen. Hän pelasi siellä varsinaisella tulokaskaudellaan 43 runkosarjaottelua tehopistein 4+1=5 ja yhden playoff-ottelun ilman tehopisteitä. Boman pelasi myös neljä Suomen Cupin ottelua tehopistein 1+2=3. Boman siirtyi kaudeksi 2023–2024 vuoden mittaisella sopimuksella II-divisioonajoukkue Suolahden Urhoon. == Muuta == Bomanin isä Antti pelasi omalla urallaan puolustajana yhteensä 139 SM-liigaottelua Porin Ässissä ja Tapparassa. Hän loi pääsarjauraa myös Ranskassa, Britanniassa ja Norjassa sekä pelasi myös Saksan ja Ruotsin alemmissa sarjoissa. Antti toimii nykyään erotuomarina SM-liigassa, mutta hän on luonut myös kansainvälistä tuomariuraa. Onnin pikkuvelipuoli Otto Boman pelaa puolustajana Rauman Lukon U16-joukkueessa. == Tilastot == 2017–2018 JYP A-SM 6 0 0 0 4 – – – – – 2018–2019 JYP A-SM 37 8 7 15 12 – – – – – 2019–2020 JYP A-SM 51 6 14 20 16 – – – – – 2020–2021 JYP (A) U20-SM 38 9 18 27 8 3 1 2 3 0 2021–2022 JYP (C) U20-SM 42 12 14 26 8 – – – – – JYP SM-liiga 3 0 0 0 0 – – – – – KeuPa HT Mestis 1 0 0 0 2 – – – – – 2022–2023 KeuPa HT Mestis 43 4 1 5 6 1 0 0 0 0 1 kausi yhteensä SM-liiga 3 0 0 0 0 – – – – – 2 kautta yhteensä Mestis 44 4 1 5 6 1 0 0 0 0 == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 2001 syntyneet Luokka:Elävät henkilöt